**עדשת חברות: מהי חברות?**

|  |  |
| --- | --- |
| **מטרת המפגש** | חיזוק שריר ההתבוננות העצמית של המשתתפים- מהי חברות בעיני? |
| **טקס פתיחה/ זמן מעבר** | * טלפונים בתיקים, מתיישבים בסטינג מתאים, חיוך והזמנה להיכנס למפגש * אפשר טקס פתיחה קצר (כ-5 דקות) , לדוגמה:  1. כל משתתף מתאר במילה- "חברות בשבילי זה..."\_\_\_\_\_\_\_\_\_\_\_\_/ חברות זה כמו.... (דימוי) 2. עיניים/ רגליים- עומדים במעגל, כאשר המנחה אומר "רגליים" משפילים מבט ומסתכלים על הרגליים, כאשר המנחה אומר "עיניים"- מרימים את הראש ומסתכלים על משתתף אחר. אם הצטלבו המבטים ושני המשתתפים הסתכלו אחד על השני- נפסלים ויושבים. משחקים עד שנותרים כמה משתתפים בודדים. |
| **שער כניסה**  **גשר למשתתפים** | שלום לכולם,  המפגשים הבאים שלנו יהיו בנושא חברות. חברות לפעמים היא מובנת מאליה, לפעמים היא קשה, לפעמים היא רחוקה, קרובה. יש כאלו עם הרבה חברים, ולאחרים מספיק חבר או שניים קרובים. יש חברויות סביב תחביב או עניין משותף, ויש חברויות היסטוריות מהגן למרות כל השוני.  במפגשים הבאים תוכלו להתבונן על מה זו חברות בעיניכם, איזה מן חברים אתם, איזו חברות נעימה לי ואיזה לא ועוד. |
| **התנסות** | **היגדים על חברות**   * נתלה על הקירות/ נניח ברחבי החדר משפטים על חברות. * כל משתתף יקבל דף עם מדבקות, יקרא את ההיגדים ויסמן במדבקה את ההיגדים שהוא מזדהה איתם. אפשר גם לתת מדבקות ב-2 צבעים להיגדים שמזהה/ היגדים שלא מזדהים. * לאחר שהתלמידים סיימו לסמן נאסוף את ההיגדים למרכז המעגל ונתבונן בהם.   רשימת היגדים אפשרית:   1. רק חבר אמיתי יגיד לך את כל האמת בפנים 2. בחבר טוב אפשר לפגוע ולהישאר חברים 3. חבר הוא מישהו שיעזור לך גם כשזה נגד האינטרס שלו 4. חברות היא אינטרס של שני צדדים 5. חבר זה מישהו שיודע עליך הכל, ובכל זאת אוהב אותך 6. אחד הדברים החשובים ביותר שאתה יכול לעשות בעולם, הוא לתת לאנשים את ההרגשה שהם לא לבד 7. חברות אינה נמדדת ברגעי השיא, אלא דווקא ברגעי השפל 8. חברות היא כמו זכוכית, אחרי שהיא נשברת היא לא תחזור להיות אותו דבר, יישארו סדקים 9. חבר זה מישהו שמכיר את עברך, מאמין בעתיד שלך, ומקבל אותך בהווה כפי שאתה 10. חבר טוב שומר את סודותיך יותר טוב מאשר את סודותיו 11. חברות היא נפש אחת בשני גופים 12. חבר הוא מישהו שנותן לך חופש מוחלט להיות עצמך 13. חבר טוב חולק איתי אותם תחומי עניין 14. חבר זה מישהו שאנחנו יכולים לסמוך עליו לסמוך עלינו 15. חבר טוב הוא אדם שבחברתו אתה מעז להיות עצמך 16. בכל חברות יש תמיד צד אחד שרוצה יותר |
| **עיבוד** | * נתבונן על ההיגדים- אלו היגדים זכו להסכמה רבה? נבחר אחד או יותר- ונשאל עליו שאלות. לדוגמה: "חבר טוב זה מישהו שאנחנו יכולים לסמוך עליו...". שאלות שיכולות להישאל (לא הכל...): * מה זה אומר לסמוך על חבר? * מה מרגישים כשסומכים על חבר? * מה אתם מרגישים כשחברים סומכים עליכם? * האם סומכים על כל החברים אותו הדבר? * אם חבר מפר את האמון, מה זה עושה לחברות? מה עושים במקרה כזה? * נבחר גם היגדים שזכו להסכמה חלקית/ ללא הסכמה רחבה. נברר גם אותם ונעלה שאלות לדיון. |
| **העמקה** | * האם יש פה משפטים שמתארים בצורה טובה אחת או יותר מהחברויות שלכם? אפשר לשתף * האם היו פה משפטים שהסכמתם איתם, אבל עדיין לא באים לידי ביטוי אצלכם? * איזה משפט מתאר אתכם כחברים? איזה משפט מתאר אתכם כחברים שהייתם רוצים להיות? |
| **סיכום המפגש** | עוברים בקצרה על מה עשינו במפגש, לדוגמה: דברנו על...שחקנו ב...ראינו ש... שמענו קולות ש...  זה המקום גם לשקף כמנחה איך ראית אותם כקבוצה: הקשבה, השתתפות, דיבור פתוח ועוד. בשלב זה ניתן גם להזמין את המשתתפים להתבוננות משלהם על מה שהיה במפגש: איך הרגיש המפגש? השיחה בקבוצה? |